
PATVIRTINTA
Šiaulių miesto savivaldybės tarybos
2025 m.                   d. sprendimu Nr. T- 






 SKYRIUS


.	Šiaulių „Santakos“ ugdymo centro nuostatai (toliau – Nuostatai) reglamentuoja Šiaulių „Santakos“ ugdymo centro (toliau – Centras) teisinę formą, priklausomybę, savininką, savininko teises ir pareigas įgyvendinančias institucijas ir jų kompetenciją, buveinės vietą, Centro grupę, tipą, pagrindinę paskirtį, mokymo kalbą, mokymosi formas ir mokymo proceso organizavimo būdus, veiklos teisinį pagrindą, sritis, rūšis, tikslą, uždavinius, funkcijas, vykdomas švietimo programas, mokymosi pasiekimų įteisinimo dokumentų išdavimo tvarką, Centro teises ir pareigas, veiklos organizavimą ir valdymą, savivaldą, darbuotojų priėmimo į darbą, jų darbo apmokėjimo tvarką ir atestaciją, lėšų šaltinius, jų naudojimo tvarką ir finansinės veiklos kontrolę, Centro veiklos priežiūrą, reorganizavimo, likvidavimo ar pertvarkymo reikalavimus.
.	Centro visas pavadinimas – Šiaulių „Santakos“ ugdymo centras, sutrumpintas pavadinimas – „Santakos“ ugdymo centras. Centras įregistruotas Juridinių asmenų registre, kodas 190983964.
.	Centras įsteigtas 1970 m. rugpjūčio 1 d.
.	Centro teisinė forma – biudžetinė įstaiga.
.	Centro priklausomybė – savivaldybės mokykla.
.	Centro savininkė – Šiaulių miesto savivaldybė, kodas 111109429, adresas: Vasario 16‑osios g. 62, LT-76295 Šiauliai. 
.	Centro savininko teises ir pareigas įgyvendinančios institucijos: Centro savininko teises ir pareigas įgyvendina Šiaulių miesto savivaldybės meras (toliau – Savivaldybės meras), išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai Šiaulių miesto savivaldybės tarybos (toliau – Savivaldybės taryba) kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi Savivaldybės merui). 
.	Centro buveinė: K. Kalinausko g. 17, LT-76281 Šiauliai.
.	Centro grupė – bendrojo ugdymo mokykla.
.	Centro tipas – pagrindinė mokykla. 
.	Centro pagrindinė paskirtis – pagrindinės mokyklos tipo specialiojo ugdymo centras  (kodas 31232190). Kitos Centro paskirtys: pagrindinės mokyklos tipo specialioji mokykla įvairiapusių raidos sutrikimų turintiems mokiniams (kodas 31232170); pagrindinės mokyklos tipo specialioji mokykla intelekto sutrikimą turintiems mokiniams (kodas 31232130); pagrindinės mokyklos tipo specialioji mokykla sveikatos problemų turintiems mokiniams (kodas 31232180); pagrindinės mokyklos tipo specialioji mokykla, skirta 7 (6)–20 metų judesio ir padėties sutrikimų turintiems mokiniams (kodas 31232110); ikimokyklinio ugdymo grupės mokykla sveikatos problemų turintiems vaikams (kodas 31114180), pagrindinės mokyklos tipo specialioji mokykla kalbėjimo ir kalbos sutrikimų turintiems mokiniams (kodas 31232120).
.	Mokymo kalba – lietuvių.
.	Mokymosi formos – grupinio ir pavienio mokymosi.
.	Mokymo proceso organizavimo būdai – kasdienis, savarankiškas, nuotolinis. 
.	Centras turi bendrabutį. Bendrabučio buveinė: K. Kalinausko g. 17, LT-76281 Šiauliai.
.	Centras vykdo pradinio, pagrindinio ugdymo ir mokiniams, turintiems specialiųjų ugdymosi poreikių, pritaikytas pradinio, pagrindinio, individualizuotas pradinio, pagrindinio ugdymo, socialinių įgūdžių ugdymo programas, neformaliojo vaikų švietimo programas, ikimokyklinio ir priešmokyklinio ugdymo programas.
.	Centras išduoda mokiniams mokymosi pasiekimus įteisinančius dokumentus Lietuvos Respublikos švietimo, mokslo ir sporto ministro nustatyta tvarka.
.	Centras yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, įstatymais, Lietuvos Respublikos Vyriausybės nutarimais, švietimo, mokslo ir sporto ministro įsakymais, kitais teisės aktais ir Nuostatais.
.	Centras turi skyrių:
.	Centro skyriaus pavadinimas – Šiaulių „Santakos“ ugdymo centro Konsultavimo skyrius (toliau – Centro skyrius); 
.	Centro skyriaus buveinė: K. Kalinausko g. 17, LT-76281 Šiauliai;
.	Centras dėl sudėtingų ugdymo atvejų ir švietimo pagalbos teikimo mokiniams, turintiems vidutinių, didelių ir (ar) labai didelių specialiųjų ugdymo(si) poreikių dėl įvairiapusių raidos sutrikimų, intelekto sutrikimo, mokymosi sutrikimų, judesio ir padėties sutrikimų, konsultuoja švietimo, mokslo ir sporto ministro įsakymu priskirto regiono savivaldybių mokyklas. 

 SKYRIUS


.	Centro veiklos sritis – švietimas.
.	Centro švietimo veiklos rūšys:
.	pagrindinė veiklos rūšis – bendrasis pagrindinis ir vidurinis ugdymas, kodas 85.31.00;
.	kitos švietimo veiklos rūšys: 
.	ikimokyklinis ugdymas, kodas 85.10.00;
.	pradinis ugdymas, kodas 85.20.00;
.	sportinis ir rekreacinis švietimas, kodas 85.51.00;
.	kultūrinis švietimas, kodas 85.52.00;
.	kitas, niekur kitur nepriskirtas, švietimas, kodas 85.59.00;
.	niekur kitur nepriskirta su švietimu susijusių paslaugų veikla, kodas 85.69.00.
.	Kitos ne švietimo veiklos rūšys:
.	 kita apgyvendinimo veikla, kodas 55.90.00;
.	maisto ir gėrimų tiekimas pagal sutartį ir kitų maitinimo paslaugų veikla, kodas 56.22.00;
.	nuosavo arba nuomojamo nekilnojamojo turto nuoma ir eksploatavimas, kodas 68.20.00;
.	medicinos specialistų veikla, kodas 86.22.00;
.	kita, niekur kitur nepriskirta, žmonių sveikatos priežiūros veikla , kodas 86.99.00;
.	kita, niekur kitur nepriskirta, su transportu susijusių paslaugų, veikla, kodas 52.26.90;
.	vaikų dienos priežiūros veikla, kodas 88.91.00; 
.	kita, niekur kitur nepriskirta, nesusijusi su apgyvendinimu socialinio darbo veikla, kodas 88.99.00;
.	sporto įrenginių eksploatavimas, kodas 93.11.00;
.	dienos SPA centrų ir įvairių tipų pirčių veikla, kodas 96.23.00.
.	Centro veiklos tikslai:
.	skatinti įtraukųjį ugdymą priskirtame regione padedant regiono mokyklų bendruomenėms veiksmingai praktikoje taikyti įtraukties švietime principą ir ugdyti Centre didelių ir labai didelių specialiųjų ugdymosi poreikių turinčius mokinius;
.	sudaryti mokymosi, gydymosi ir reabilitacijos sąlygas pagal ikimokyklinio, priešmokyklinio, pradinio ir pagrindinio ugdymo programas specialiųjų ugdymosi poreikių turintiems mokiniams (vaikams), kuriems nustatytos jungiamojo audinio ir skeleto-raumenų ligos, stuburo ir krūtinės ląstos, skeleto deformacijos, širdies ydos, artritai, juvenilinė arterinė hipertenzija, širdies ritmo ir laidumo sutrikimai, kardiomiopatijos, po širdies operacijų, turintiems judesio ir padėties ir (ar) lėtinių neurologinių sutrikimų;
.	plėtoti dvasines, intelektines ir fizines asmens galias, ugdyti kūrybingą, atsakingą pilietį, įgijusį kompetencijų, būtinų sėkmingai socialinei integracijai ir mokymuisi visą gyvenimą.
.	Centro veiklos uždaviniai:
.	konsultuoti įvairiomis formomis (mobilios komandos konsultacija mokykloje, konsultacija Centre, nuotolinė konsultacija ir kt.) švietimo, mokslo ir sporto ministro įsakymu priskirto regiono mokyklas dėl tinkamų įtraukiojo ugdymo(si) sąlygų sukūrimo mokykloje;
.	tobulinti mokyklų vadovų, pedagoginių darbuotojų ir mokytojų padėjėjų kompetencijas ir skleisti įtraukiojo ugdymo organizavimo būdų, metodų, priemonių taikymo mokiniams praktiką ir inovacijas priskirto regiono mokyklose;
.	ugdyti Centre mokinius, dėl įgimtų ar įgytų sutrikimų turinčius didelių ar labai didelių specialiųjų ugdymosi poreikių;
.	užtikrinti kokybišką ikimokyklinio, priešmokyklinio, pradinio ir pagrindinio ugdymo programų vykdymą;
.	sudaryti sąlygas mokiniams (vaikams) nuolat tenkinti pažinimo, lavinimosi ir saviraiškos poreikius;
.	teikti mokiniams (vaikams) švietimo pagalbą;
.	užtikrinti sveiką, saugią, užkertančią kelią smurtui, prievartos apraiškoms ir žalingiems įpročiams aplinką;
.	organizuoti sveikatos priežiūrą ir teikti jungiamojo audinio ir skeleto-raumenų ligų, stuburo ir krūtinės ląstos, skeleto deformacijų, artritų, širdies ydų, ritmo ir laidumo sutrikimų, juvenilinės arterinės hipertenzijos, kardiomiopatijos ir lėtinių neurologinių sutrikimų reabilitacinį gydymą; 
.	teikti kvalifikuotą reabilitacinio gydymo specialistų pagalbą. 
.	Vykdydamas pavestus uždavinius, Centras:
.	konsultuoja švietimo, mokslo ir sporto ministro įsakymu priskirto regiono mokytojus, švietimo pagalbos specialistus ir tėvus (globėjus, rūpintojus) dėl ugdymo turinio pritaikymo, švietimo pagalbos teikimo, mokymo(si) metodų ir (ar) mokymo(si) priemonių ir specialiųjų techninės pagalbos priemonių pasirinkimo ir naudojimo mokiniams ugdyti ir ugdymo aplinkos pritaikymo;
.	konsultuoja priskirto regiono mokyklų bendruomenes rengiant individualius ugdymo planus mokiniams; 
.	konsultuoja priskirto regiono mokyklų bendruomenes dėl fizinės, informacinės mokymo(si) aplinkos kūrimo taikant universalaus dizaino principus;
.	konsultuoja priskirto regiono mokyklų bendruomenes dėl įtraukios kultūros kūrimo, politikos formavimo ir praktikos įgyvendinimo mokykloje;
.	tobulina įvairiomis formomis (trumpalaikės stažuotės, atvejų aptarimai, mokymai ir kt.) priskirto regiono mokyklų pedagoginių darbuotojų ir mokytojo padėjėjų kompetencijas dirbti su mokiniais; 
.	vykdo mokinių ugdymo ir švietimo pagalbos patirties sklaidą priskirto regiono mokykloms;
.	padeda priskirto regiono mokyklų vadovams, pedagoginiams darbuotojams ir mokytojų padėjėjams stiprinti kompetencijas, ugdymą mokykloje grįsti universalaus dizaino principais, vystyti bendradarbiavimo ir susitarimų kultūrą, diegti komandinio darbo principą (mokytojas, mokinys, tėvai (globėjai, rūpintojai), specialistai);
.	skleidžia įtraukiojo ugdymo inovacijas priskirto regiono mokyklų bendruomenėse; 
.	įgyvendina pritaikytas bendrojo ugdymo programas, neformaliojo vaikų švietimo programas, mokymo sutartyse sutartus įsipareigojimus, užtikrina kokybišką švietimą;
.	teikia Centre ugdomiems mokiniams švietimo pagalbą (švietimo informacinę, psichologinę, socialinę pedagoginę, specialiąją pedagoginę, specialiąją profesinio orientavimo pagalbą), vykdo minimalios priežiūros priemones;
.	kuria ugdymo turinio reikalavimams, Centro funkcijoms įgyvendinti reikiamą materialinę bazę, užtikrina higienos normas, teisės aktų reikalavimus atitinkančią sveiką, saugią mokymosi ir darbo aplinką;
.	sudaro sąlygas kiekvienam mokiniui nuolat dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą, įgyvendina švietimo, mokslo ir sporto ministro patvirtintas rekomendacijas dėl smurto prevencijos įgyvendinimo mokyklose; 
.	vykdo Centre ugdomų mokinių pavėžėjimą ir maitinimą Centro direktoriaus nustatyta tvarka;
.	apgyvendina mokinius Centro bendrabutyje;
.	organizuoja tėvų (globėjų, rūpintojų) pageidavimu jų mokamas papildomas paslaugas (klubus, būrelius, popamokinę mokinių priežiūrą, stovyklas, ekskursijas ir kita) teisės aktų nustatyta tvarka;
.	teikia pailgintos dienos grupės paslaugas;
.	skleidžia informaciją apie Centro vykdomą veiklą;
.	sudaro sąlygas tobulinti Centro darbuotojų kompetencijas;
.	sudaro mokymo, konsultavimo paslaugų sutartis ir vykdo jose numatytus įsipareigojimus;
.	atlieka kitas įstatymų ir kitų teisės aktų nustatytas funkcijas.

.	Savininko teises ir pareigas įgyvendinančios institucijos (Savivaldybės mero) kompetencija:
.	priimti į pareigas ir atleisti iš jų Centro direktorių (toliau – direktorius), atšaukti iš pareigų bei įgyvendinti kitas funkcijas, susijusias su direktoriaus darbo santykiais, Lietuvos Respublikos darbo kodekso ir kitų teisės aktų nustatyta tvarka;
.	nustatyti maksimalų etatų skaičių Centre;
.	priimti sprendimą dėl Centro buveinės pakeitimo;
.	priimti sprendimą dėl Centro filialo steigimo ir jo veiklos nutraukimo;
.	spręsti kitus, kituose teisės aktuose ir Nuostatuose jo kompetencijai priskirtus, klausimus.
.	Savininko teises ir pareigas įgyvendinančios institucijos (Savivaldybės tarybos) kompetencija:
.	tvirtinti Centro nuostatus;
.	nustatyti Centro teikiamų atlygintinų viešųjų paslaugų kainas (įkainius);
.	skirti ir atleisti likvidatorių arba sudaryti likvidacinę komisiją ir nutraukti jos įgaliojimus;
.	priimti sprendimą dėl Centro pertvarkymo, reorganizavimo ar likvidavimo.

.	Centras, įgyvendindamas jam pavestus tikslus ir uždavinius, atlikdamas jam priskirtas funkcijas, turi teisę:
.	parinkti ir kurti naujus mokymo ir mokymosi metodus, užtikrinančius kokybišką ugdymą(si);
.	bendradarbiauti su savo veiklai įtakos turinčiais fiziniais ir juridiniais asmenimis;
.	švietimo, mokslo ir sporto ministro nustatyta tvarka vykdyti šalies ir tarptautinius švietimo projektus; 
.	įstatymų nustatyta tvarka jungtis į asociacijas ir dalyvauti jų veikloje;
.	gauti paramą Lietuvos Respublikos labdaros ir paramos įstatymo nustatyta tvarka;
.	nustatyti teikiamų švietimo ar papildomų paslaugų kainas, įkainius ir tarifus tais atvejais, kai Lietuvos Respublikos švietimo įstatymo ir kitų įstatymų nustatyta tvarka jų nenustato Vyriausybė arba Savivaldybės taryba;
.	naudotis kitomis teisės aktų suteiktomis teisėmis.
.	Centras privalo užtikrinti geros kokybės švietimą, atvirumą vietos bendruomenei, sudaryti mokiniams higienos normas atitinkančias ugdymosi sąlygas.

.	Centro veikla organizuojama pagal:
.	direktoriaus patvirtintą strateginį veiklos planą, kuriam yra pritarusios Centro taryba ir Šiaulių miesto savivaldybės vykdomoji institucija (toliau – Savivaldybės vykdomoji institucija) ar teisės aktų nustatytais atvejais – jos įgaliotas asmuo;
.	direktoriaus patvirtintą metinį veiklos planą, kuriam yra pritarusi Centro taryba;
.	direktoriaus patvirtintą Centro ugdymo planą, kuris yra suderintas su Centro taryba ir Savivaldybės vykdomąja institucija ar jos įgaliotu asmeniu. 
.	Centrui vadovauja direktorius, kuris į pareigas priimamas penkerių metų kadencijai viešo konkurso būdu. Direktoriaus teises ir pareigas nustato Nuostatai ir Bendrojo ugdymo mokyklos direktoriaus pareigybės aprašymas.
.	Sprendimą dėl direktoriaus priėmimo į pareigas, jo atleidimo arba atšaukimo iš pareigų priima Savivaldybės meras Darbo kodekso, Nuostatų ir kitų teisės aktų nustatyta tvarka. Be kitų darbo sutarties pasibaigimo pagrindų, darbo sutartis su direktoriumi taip pat pasibaigia atšaukus jį iš pareigų. Dėl direktoriaus atšaukimo iš pareigų priimamas Savivaldybės mero potvarkis.
.	Direktorius atlieka tokias funkcijas:
.	tvirtina Centro vidaus struktūrą, Centro darbuotojų pareigybių sąrašą teisės aktų nustatyta tvarka;
.	nustato Centro struktūrinių padalinių tikslus, uždavinius, funkcijas, direktoriaus pavaduotojų ugdymui, Centro struktūrinių padalinių vadovų veiklos sritis;
.	tvirtina mokytojų ir kitų ugdymo procese dalyvaujančių asmenų ir aptarnaujančiojo personalo pareigybių aprašymus, Darbo kodekso ir kitų teisės aktų nustatyta tvarka priima į darbą ir atleidžia iš jo Centro darbuotojus, skatina juos, skiria jiems drausmines nuobaudas;
.	nustato Centro darbuotojų darbo apmokėjimo sistemą, jeigu Centre nėra sudaryta kolektyvinė sutartis;
.	priima mokinius (vaikus) Savivaldybės tarybos nustatyta tvarka, sudaro mokymo sutartis teisės aktų nustatyta tvarka;
.	vadovaudamasis įstatymais ir kitais teisės aktais, Centro darbo tvarkos taisyklėse nustato mokytojų, kitų ugdymo procese dalyvaujančių asmenų, aptarnaujančiojo personalo ir mokinių teises, pareigas ir atsakomybę;
.	suderinęs su Centro taryba, tvirtina Centro darbo tvarkos taisykles;
.	sudaro mokiniams (vaikams) ir darbuotojams saugias ir sveikatai nekenksmingas darbo sąlygas visais su ugdymu, mokinių (vaikų) sveikatos priežiūra ir darbu susijusiais atžvilgiais;
.	organizuoja ir koordinuoja Centro veiklą, kad būtų atliktos pavestos funkcijos, ir įgyvendinti uždaviniai, analizuoja ir vertina Centro veiklą, materialinius ir intelektinius išteklius;
.	leidžia įsakymus, tikrina, kaip jie vykdomi;
.	sudaro teisės aktų nustatytas komisijas, darbo ir metodines grupes;
.	sudaro Centro vardu sutartis Centro funkcijoms atlikti;
.	organizuoja Centro dokumentų saugojimą ir valdymą teisės aktų nustatyta tvarka;
.	teisės aktų nustatyta tvarka valdo, naudoja Centro turtą, lėšas ir jais disponuoja, užtikrindamas racionalų ir taupų lėšų ir turto naudojimą; koordinuoja intelektinius, materialinius, finansinius, informacinius išteklius, užtikrina jų optimalų valdymą ir naudojimą;
.	užtikrina Centro veiksmingos vidaus kontrolės sistemos sukūrimą, jos veikimą ir tobulinimą;
.	organizuoja Centro finansinę apskaitą pagal Lietuvos Respublikos finansinės apskaitos įstatymą;
.	inicijuoja darbuotojų profesinį tobulėjimą, sudaro jiems sąlygas kelti kvalifikaciją, mokytojams ir kitiems pedagoginiams darbuotojams – galimybę atestuotis ir organizuoja jų atestaciją švietimo, mokslo ir sporto ministro nustatyta tvarka;
.	inicijuoja Centro savivaldos institucijų sudarymą ir skatina jų veiklą;
.	bendradarbiauja su mokinių (vaikų) tėvais (globėjais, rūpintojais), pagalbą mokiniui, mokytojui ir Centrui teikiančiomis įstaigomis, teritorinėmis policijos, socialinių paslaugų, sveikatos įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;
.	kreipiasi į kompetentingus subjektus dėl minimalios priežiūros priemonių vaikui skyrimo Lietuvos Respublikos vaiko minimalios ir vidutinės priežiūros įstatymo ir kitų teisės aktų nustatyta tvarka;
.	atstovauja Centrui kitose institucijose;
.	dalį savo funkcijų teisės aktų nustatyta tvarka gali pavesti atlikti direktoriaus pavaduotojams;
.	vykdo kitas teisės aktuose ir pareigybės aprašyme nustatytas funkcijas.
.	Laikinai nesant direktoriui (ligos, atostogų, komandiruotės metu ir kt.), jo pareigas laikinai eina Centro darbuotojas, kuriam tokia funkcija priskirta pareigybės aprašyme, arba kitas asmuo, paskirtas Savivaldybės mero potvarkiu. 
.	Direktorius atsako už tai, kad Centre būtų laikomasi įstatymų ir kitų teisės aktų, taip pat už demokratinį Centro valdymą, bendruomenės narių informavimą, informacijos apie Centro veiklą skelbimą, tinkamą funkcijų atlikimą, nustatytų tikslų ir uždavinių įgyvendinimą, Centro veiklos rezultatus, už gerą ir veiksmingą vaiko minimalios priežiūros priemonių įgyvendinimą.
.	Centre mokytojų metodinei veiklai organizuoti sudaromos mokytojų metodinės grupės.
.	Metodinių grupių nariai yra vieno ar kelių mokomųjų dalykų mokytojai. Metodinė grupė planuoja ugdymo turinį: aptaria mokinių mokymosi poreikius ir susitaria dėl mokomųjų dalykų, dalykų modulių, pasirenkamųjų dalykų galimos pasiūlos; atrenka, integruoja ir derina dalykų mokymo turinį; susitaria dėl ilgalaikių ir trumpalaikių mokomųjų dalykų planų rengimo principų ir tvarkos; parenka vadovėlius ir mokymo priemones, aptaria jų naudojimą; įvertina ugdymo procese mokinių sukauptą patyrimą; susitaria dėl mokinių pasiekimų ir pažangos vertinimo būdų. Konsultuojasi tarpusavyje, taip pat su direktoriaus pavaduotojais ir švietimo pagalbos specialistais dėl specialiųjų poreikių mokinių ugdymo bendrosiose klasėse, pedagoginių problemų sprendimo būdų ir darbo metodikos. Dalyvauja diagnozuojant mokinių pasiekimus. Aptaria mokinių elgesio, jų lankomumo gerinimo, mokymosi krūvių optimalumo klausimus. Dalijasi gerąja patirtimi. Aptaria kvalifikacijos tobulinimo poreikius, juos derina su Centro veiklos tikslais. Keičiasi informacija ir bendradarbiauja su kitomis metodinėmis grupėms. Bendradarbiauja su kitų mokyklų metodinėmis grupėmis. Metodinei grupei vadovauja grupės narių išrinktas vadovas. Metodinių grupių veiklą organizuoja ir koordinuoja direktoriaus pavaduotojai, ugdymą organizuojančių skyrių vedėjai.
.	Ugdymo turinio formavimo ir ugdymo proceso organizavimo klausimais direktorius gali organizuoti mokytojų ir švietimo pagalbos specialistų, kurių veikla susijusi su nagrinėjamu klausimu, pasitarimus.

 SKYRIUS


.	Centro taryba yra aukščiausioji Centro savivaldos institucija, renkama dvejiems metams. Centro taryba telkia Centro mokytojų, tėvų (globėjų, rūpintojų) bendruomenę demokratiniam Centro valdymui, padeda spręsti Centrui aktualius klausimus, atstovauti teisėtiems Centro interesams. 
.	Centro tarybos veikla grindžiama nešališkumo, bendruomeniškumo, įgalinimo ir įtraukimo į sprendimų priėmimą, atsakingumo Centro bendruomenei principais.
.	Centro tarybą sudaro 7 nariai, išrinkti atviru balsavimu savivaldos institucijų posėdžiuose balsų dauguma: tris tėvus deleguoja tėvų taryba, tris mokytojus – mokytojų taryba, vieną vietos bendruomenės atstovą – direktorius.
.	Galimas Centro tarybos nario kadencijų skaičius – ne daugiau kaip dvi kadencijos iš eilės.
.	Centro tarybos nariais negali būti direktorius, valstybės politikai, politinio (asmeninio) pasitikėjimo valstybės tarnautojai.
.	Centro tarybos nariu gali būti asmuo, turintis žinių ir gebėjimų, padedančių siekti Centro strateginių tikslų ir įgyvendinti Centro misiją.
.	Centro tarybos posėdžiai kviečiami ne rečiau kaip du kartus per metus. Prireikus gali būti kviečiamas neeilinis Centro tarybos posėdis. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančiųjų balsų dauguma. Direktorius Centro tarybos posėdžiuose gali dalyvauti kviestinio nario teisėmis.
.	Posėdžius kviečia Centro tarybos pirmininkas. Apie posėdžio laiką ir svarstyti parengtus klausimus pirmininkas informuoja narius ne vėliau kaip prieš 5 dienas iki posėdžio pradžios. Į posėdžius gali būti kviečiamas vietos bendruomenei atstovaujantis seniūnaitis ar kitas vietos bendruomenės deleguotas atstovas, susietas bendrais gyvenimo poreikiais ir interesais su Centro bendruomene. Posėdžiuose gali dalyvauti kitų Centro savivaldos institucijų atstovai, rėmėjai, socialiniai partneriai ir kiti kviestieji asmenys.
.	Centro tarybai vadovauja pirmininkas, išrinktas atviru balsavimu pirmajame Centro tarybos posėdyje.
.	Centro tarybos pirmininko pavaduotojas ir sekretorius renkami atviru balsavimu pirmajame Centro tarybos posėdyje.
.	Centro tarybos narius gali atšaukti juos išrinkusios Centro bendruomenės grupės. Centro tarybos narys gali atsistatydinti nesibaigus Centro tarybos kadencijai, apie tai ne vėliau kaip prieš 10 darbo dienų raštu įspėjęs Centrą. Centro tarybos narį atšaukus, jam atsistatydinus ar dėl kitų priežasčių nutrūkus Centro tarybos nario įgaliojimams pirma laiko, į jo vietą išrenkamas naujas narys, atstovaujantis tėvams, mokytojams arba vietos bendruomenei priklausomai nuo to, kuriai grupei atstovavo buvęs Centro tarybos narys, iki veikiančios Centro tarybos kadencijos pabaigos pagal Nuostatuose nustatytą Centro tarybos narių rinkimo tvarką.
.	Likus ne mažiau kaip dviem mėnesiams iki Centro tarybos kadencijos pabaigos, skelbiami nauji Centro tarybos rinkimai. Pasibaigus Centro tarybos kadencijai, Centro taryba baigia veiklą ir perduoda savo įgaliojimus naujai išrinktai Centro tarybai.
.	Centro taryba paleidžiama:
.	reikalaujant ½ Centro tarybos narių;
.	likviduojant Centrą. 
.	Centro taryba atlieka tokias funkcijas:
.	teikia siūlymus dėl Centro strateginių tikslų, uždavinių ir jų įgyvendinimo priemonių;
.	pritaria Centro strateginiam veiklos planui, metiniam Centro veiklos planui, Centro darbo tvarkos taisyklėms, kitiems Centro veiklą reglamentuojantiems dokumentams, teikiamiems direktoriaus;
.	teikia siūlymus direktoriui dėl Nuostatų pakeitimo ar papildymo, Centro vidaus struktūros tobulinimo;
.	kolegialiai svarsto Centro lėšų naudojimo klausimus, analizuoja ir vertina klasių tėvų komitetų, direktoriaus, kitų Centro bendruomenės narių pateiktus pasiūlymus dėl lėšų paskirstymo ir efektyvaus panaudojimo Centro ugdymo aplinkai tobulinti;
.	išklauso Centro metines veiklos ataskaitas ir teikia siūlymus direktoriui dėl Centro veiklos tobulinimo;
.	vertina direktoriaus metų veiklos ataskaitą ir teikia sprendimą dėl ataskaitos Savivaldybės merui; 
.	teikia siūlymus Savivaldybės tarybai dėl Centro materialinio aprūpinimo, veiklos tobulinimo;
.	svarsto mokytojų, tėvų savivaldos institucijų ar Centro bendruomenės narių iniciatyvas ir teikia siūlymus direktoriui;
.	teikia siūlymus dėl Centro darbo tobulinimo, saugių ugdymo ir darbo sąlygų sudarymo, talkina formuojant Centro materialinius, finansinius ir intelektinius išteklius;
.	svarsto direktoriaus teikiamus klausimus.
.	Centro tarybos nutarimai yra teisėti, jei jie neprieštarauja teisės aktams.
.	Centro taryba už savo veiklą vieną kartą per metus atsiskaito Centro bendruomenei.
.	Mokytojų taryba – nuolat veikianti Centro savivaldos institucija mokytojų profesiniams ir bendriesiems ugdymo klausimams spręsti. Ją sudaro direktoriaus pavaduotojas, 8 (aštuoni) metodinių grupių nariai.
.	Mokytojų tarybos kadencija dveji metai.
.	Kiekviena metodinė grupė deleguoja į mokytojų tarybą po 1–2 kandidatus. Deleguojant mokytojus, kiekvienas metodinės grupės narys turi tokį balsų skaičių, kuris lygus visų į mokytojų tarybą pasiūlytų kandidatų skaičiui. Metodinės grupės narys turi teisę paskirstyti turimus balsus savo nuožiūra, atiduodamas juos už vieną ar kelis kandidatus. Mokytojų tarybos nariais išrenkami daugiausiai balsų surinkę kandidatai. Jei kandidatų, surinkusių po lygiai balsų, yra daugiau nei laisvų vietų mokytojų taryboje, rengiamas pakartotinis balsavimas, kuriame kiekvienas metodinės grupės narys gali balsuoti tik už vieną iš lygų balsų skaičių surinkusių kandidatą.
.	Centro metodinės grupės deleguoto mokytojų tarybos nario galimas kadencijų skaičius – ne daugiau kaip dvi kadencijos iš eilės.
.	Direktoriaus narystę mokytojų taryboje reglamentuoja Lietuvos Respublikos įstatymai ir kiti teisės aktai.
.	Mokytojų tarybos nariai atviru balsavimu dvejiems metams renka mokytojų tarybos pirmininką, pirmininko pavaduotoją ir sekretorių, kurių kadencijų skaičius tam pačiam asmeniui neribojamas.
.	Mokytojų tarybos pirmininko įgaliojimai prasideda užbaigus rinkimų procedūrą ir nutrūksta pradėjus pirmininko rinkimo naujai kadencijai procedūrą.
.	Mokytojų tarybos pirmininkas prieš terminą netenka savo įgaliojimų, kai jis atsistatydina arba kai jis savo elgesiu pažeidžia švietimo, mokslo ir sporto ministro patvirtinto Pedagogų etikos kodekso reikalavimus. Nutrūkus mokytojų tarybos pirmininko įgaliojimams pirma laiko, naujas pirmininkas renkamas bendra tvarka naujai kadencijai.
.	Posėdis yra teisėtas, jei jame dalyvauja du trečdaliai mokytojų tarybos narių.
.	Mokytojų tarybos posėdžius kviečia mokytojų tarybos pirmininkas. Jis apie posėdžio laiką ir svarstyti parengtus klausimus informuoja narius ne vėliau kaip prieš 5 dienas iki posėdžio pradžios. Pagal poreikį į posėdžius gali būti kviečiami kitų Centro savivaldos institucijų atstovai, rėmėjai, socialiniai partneriai ar kiti tiesiogiai ugdymo procese dalyvaujantys asmenys.
.	Mokytojų tarybos posėdžiai organizuojami ne rečiau kaip kartą per pusmetį. Posėdis yra teisėtas, jei jame dalyvauja ne mažiau kaip du trečdaliai mokytojų tarybos narių. Nutarimai priimami posėdyje dalyvavusių narių balsų dauguma. Jeigu balsai pasiskirsto po lygiai, lemia mokytojų tarybos pirmininko balsas. Jeigu mokytojų tarybos pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami direktoriaus įsakymu.
.	Mokytojų tarybos pirmininkas vieną kartą per metus pristato savo veiklos rezultatus jį rinkusiems mokytojų tarybos nariams.
.	Mokytojų taryba svarsto ir priima nutarimus teisės aktų nustatytais, direktoriaus, jo pavaduotojų teikiamais klausimais.
.	Mokytojų taryba:
.	svarsto ir priima nutarimus Lietuvos Respublikos teisės aktų nustatytais ir direktoriaus teikiamais klausimais;
.	svarsto pedagoginės veiklos tobulinimo būdus;
.	renka mokytojų atstovus į Centro tarybą ir atestacijos komisiją;
.	teikia siūlymus dėl mokytojų kvalifikacijos kėlimo;
.	svarsto kitus direktoriaus teikiamus klausimus.
.	Mokytojų tarybos narius gali atšaukti juos išrinkusi Centro metodinė grupė. Mokytojų tarybos narys gali atsistatydinti nesibaigus mokytojų tarybos kadencijai, apie tai ne vėliau kaip prieš 10 darbo dienų raštu įspėjęs mokytojų tarybos pirmininką. Mokytojų tarybos narį atšaukus, jam atsistatydinus ar dėl kitų priežasčių nutrūkus mokytojų tarybos nario įgaliojimams pirma laiko, į jo vietą išrenkamas naujas narys, atstovaujantis tai metodinei grupei, kuriai atstovavo buvęs mokytojų tarybos narys, iki veikiančios mokytojų tarybos kadencijos pabaigos pagal Nuostatuose numatytą mokytojų tarybos narių rinkimo tvarką.
.	Likus ne mažiau kaip dviem mėnesiams iki mokytojų tarybos kadencijos pabaigos, skelbiami nauji mokytojų tarybos rinkimai. Pasibaigus mokytojų tarybos kadencijai, mokytojų taryba baigia savo veiklą ir perduoda savo įgaliojimus naujai išrinktai mokytojų tarybai.
.	Mokytojų taryba paleidžiama:
.	reikalaujant ½ mokytojų tarybos narių;
.	likviduojant Centrą.
.	Centre veikia tėvų savivaldos institucijos – tėvų komitetai klasėse ir tėvų taryba.
.	Tėvų komitetą sudaro pirmininkas ir 3 nariai, išrinkti vieniems metams atviru balsavimu klasės tėvų susirinkime balsų dauguma. Tėvų komiteto nario kadencijų skaičius tam pačiam asmeniui neribojamas.
.	Tėvų komiteto nario įgaliojimai prasideda, kai į pirmąjį posėdį susirenka išrinkti tėvų komiteto nariai, ir baigiasi, kai į pirmąjį posėdį susirenka naujai kadencijai išrinkti tėvų komiteto nariai.
.	Tėvų komiteto veikla organizuojama pagal atitinkamos klasės darbo planą.
.	Tėvų komiteto posėdžius kviečia pirmininkas, kuris apie posėdžių laiką, svarstyti parengtus klausimus informuoja narius ne vėliau kaip prieš 5 dienas iki posėdžio pradžios. Posėdis yra teisėtas, jeigu jame dalyvauja ne mažiau kaip du trečdaliai tėvų komiteto narių.
.	Nutarimai priimami tėvų komiteto posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami direktoriaus įsakymu.
.	Tėvų komitetas aptaria su klasės vadovu klasės mokinių lankomumo, saugumo, informacijos apie mokinius gavimo klausimus, padeda organizuoti klasės renginius, išvykas, kurti edukacinę aplinką, teikia siūlymus Centro tarybai ir direktoriui.
.	Tėvų komiteto nariai vieną kartą per metus pristato savo veiklos rezultatus juos rinkusiems tėvams susirinkime.
.	Komiteto narius gali atšaukti atitinkamos klasės tėvų susirinkimas. Komiteto narys gali atsistatydinti nesibaigus komiteto kadencijai, apie tai ne vėliau kaip prieš 10 darbo dienų raštu įspėjęs komiteto pirmininką. Komiteto narį atšaukus, jam atsistatydinus ar dėl kitų priežasčių nutrūkus komiteto nario įgaliojimams pirma laiko, į jo vietą išrenkamas naujas narys, atstovaujantis atitinkamos grupės tėvams.
.	Tėvų taryba – aukščiausia tėvų savivaldos institucija, renkama vieniems metams. Ją sudaro klasių tėvų komitetų pirmininkai.
.	Tėvų tarybos nario kadencijų skaičius tam pačiam asmeniui neribojamas. Tėvų tarybos nario įgaliojimai prasideda, kai į pirmąjį posėdį susirenka išrinkti tėvų tarybos nariai, ir baigiasi, kai į pirmąjį posėdį susirenka naujai kadencijai išrinkti tėvų tarybos nariai.
.	Tėvų tarybos narys prieš terminą netenka savo įgaliojimų, kai jis atsistatydina. Nutrūkus tėvų tarybos nario įgaliojimams pirma laiko, naują tėvų tarybos narį deleguoja atitinkamos grupės tėvų susirinkimas bendra tvarka tėvų tarybos esamos kadencijos likusiam laikotarpiui.
.	Tėvų tarybos nariai atviru balsavimu pirmajame posėdyje renka tėvų tarybos pirmininką.
.	Tėvų tarybos posėdžius kviečia pirmininkas, kuris apie posėdžių laiką, svarstyti parengtus klausimus informuoja narius ne vėliau kaip prieš 5 dienas iki posėdžio pradžios. Posėdis yra teisėtas, jeigu jame dalyvauja ne mažiau kaip du trečdaliai tėvų tarybos narių.
.	Nutarimai priimami tėvų tarybos posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami direktoriaus įsakymu.
.	Tėvų tarybos nariai vieną kartą per metus pristato savo veiklos rezultatus juos rinkusiam grupės tėvų susirinkimui.
.	Tėvų taryba:
.	teikia siūlymus direktoriui ir Centro tarybai dėl švietimo paslaugų kokybės gerinimo;
.	analizuoja Centro lėšų panaudojimo tikslingumą;
.	deleguoja atstovus į Centro tarybą;
.	nagrinėja tėvų prašymus, skundus ir teikia siūlymus direktoriui, sprendžiant iškilusias problemas;
.	dalyvauja tėvų diskusijose, Centro renginiuose;
.	svarsto kitus direktoriaus, jo pavaduotojų teikiamus klausimus.
.	Mokinių ugdymo organizavimo, elgesio, lankomumo, saugumo užtikrinimo ir kitais mokiniams ir jų tėvams aktualiais klausimais direktorius gali organizuoti klasių mokinių ir mokinių tėvų (globėjų, rūpintojų) savivaldos institucijų vadovų pasitarimus.
.	Mokinių ugdymo organizavimo, elgesio, lankomumo, saugumo užtikrinimo ir kitais mokiniams ir jų tėvams (globėjams, rūpintojams) aktualiais klausimais direktorius gali organizuoti klasių mokinių ir mokinių tėvų (globėjų, rūpintojų) savivaldos institucijų vadovų pasitarimus.

 SKYRIUS


.	Darbuotojai į darbą Centre priimami ir atleidžiami iš jo Darbo kodekso ir kitų teisės aktų nustatyta tvarka.
.	Centro darbuotojams už darbą mokama įstatymų ir kitų teisės aktų nustatyta tvarka.
.	Direktorius, jo pavaduotojai ugdymui, ugdymą organizuojančių skyrių vedėjai ir mokytojai atestuojasi ir kvalifikaciją tobulina švietimo, mokslo ir sporto ministro nustatyta tvarka.
.	Direktoriaus, jo pavaduotojų ugdymui ir ugdymą organizuojančių skyrių vedėjų veikla vertinama kasmet švietimo, mokslo ir sporto ministro nustatyta tvarka.

 SKYRIUS


.	Centro bendrabutis mokiniams suteikiamas teisės aktų nustatyta tvarka.
.	Centro bendrabutis suteikiamas tėvų (globėjų, rūpintojų) prašymu ne Šiaulių mieste gyvenantiems mokiniams ir Šiaulių mieste gyvenantiems mokiniams, kuriems dėl gydomojo režimo reikalinga sveikatos priežiūra.
.	Dėl apgyvendinimo Centro bendrabutyje sudaromos sutartys teisės aktų nustatyta tvarka.
.	Mokinių, gyvenančių Centro bendrabutyje, maitinimas organizuojamas ir apmokėjimas už maitinimą nustatomas vadovaujantis švietimo, mokslo ir sporto ministro nustatyta tvarka.
.	 Mokiniai naudojasi Centro bendrabučiu teisės aktų nustatyta tvarka. Bendrabutyje gyvenantys mokiniai privalo laikytis tvarkos, nustatytos Centro bendrabučio nuostatuose ir Centro bendrabučio taisyklėse.

 SKYRIUS


.	 Centras patikėjimo teise perduotą Savivaldybės turtą valdo, naudoja ir disponuoja juo teisės aktų ir Savivaldybės tarybos sprendimų nustatyta tvarka.
.	 Centro lėšos:
.	valstybės biudžeto specialiųjų tikslinių dotacijų Šiaulių miesto savivaldybės biudžetui skirtos lėšos ir šio biudžeto lėšos, skiriamos pagal patvirtintas sąmatas;
.	pajamos už teikiamas paslaugas;
.	fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;
.	kitos teisėtu būdu įgytos lėšos.
.	 Lėšos naudojamos teisės aktų nustatyta tvarka.
.	 Centras buhalterinę apskaitą organizuoja ir finansinę atskaitomybę tvarko teisės aktų nustatyta tvarka.
.	 Centro finansinė veikla kontroliuojama teisės aktų nustatyta tvarka.
.	 Centro veiklos priežiūrą atlieka Savivaldybės vykdomoji institucija, prireikus pasitelkiami išoriniai vertintojai.

.	 Centras turi interneto svetainę, atitinkančią teisės aktų nustatytus reikalavimus.
.	 Centro interneto svetainėje (https://www.santakos.lt) skelbiama informacija apie Centro vykdomas formaliojo ir neformaliojo švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, svarbiausius įsivertinimo ir išorinio vertinimo rezultatus, Centro bendruomenės tradicijas, pasiekimus ir kitą vykdomą veiklą, taip pat vieši pranešimai ir kita informacija, kurią, vadovaujantis teisės aktais, reikia paskelbti viešai.
.	 Nuostatus, jų pakeitimus, papildymus tvirtina Savivaldybės taryba.
.	 Nuostatai keičiami ir papildomi Savivaldybės tarybos, Savivaldybės mero, direktoriaus ar Centro tarybos iniciatyva.
.	 Centras registruojamas teisės aktų nustatyta tvarka.
.	 Centras reorganizuojamas, likviduojamas ar pertvarkomas teisės aktų nustatyta tvarka.

_________________________



